Public procurement notice: Contract Notice
Published: 2018-05-23
Buyer: Pohjois-Pohjanmaan sairaanhoitopiirin kuntayhtymä
Country: FI
Contract type: Services
Procedure: Open procedure
CPV classification: 85150000: Medical imaging services
Submission deadline: 2018-06-15

Technical requirements: Ultraääni- ja mammografiatutkimukset, mammografiaseulonnan toinen luenta sekä natiiviröntgentutkimusten lausunnot 1.8.2018-31.12.2019, optiot 1.1.2020-31.12.2020 ja 1.1.2021-31.12.2021
Radiologian erikoislääkärin suorittamat ultraääni- ja mammografiatutkimukset ja mammografiaseulonnan toinen luenta sekä natiiviröntgentutkimusten lausunnot hankintakaudelle 1.8.2018-31.12.2019, optiot 1.1.2020-31.12.2020 ja 1.1.2021-31.12.2021. Puitesopimusta käytetään silloin, kun Pohjois-Pohjanmaan sairaanhoitopiirin kuntayhtymän (PPSHP) kuvantamisen toimialueen radiologiresurssia ei ole riittävästi saatavilla. Tarve voi vaihdella yksittäisten päivien tarpeesta useita kuukausia jatkuvaan säännölliseen tarpeeseen. Tarjouspyyntöön on arvioitu varsinaisen hankintakauden maksimimäärät. Ostaja ei sitoudu ilmoitettuihin määriin.
Ensimmäisestä optiokaudesta ilmoitetaan ennen varsinaisen sopimuskauden päättymistä. Mikäli ensimmäinen optiokausi otetaan käyttöön, niin toisesta optiokaudesta ilmoitetaan ennen ensimmäisen optiokauden päättymistä.
Radiologian erikoislääkärin suorittamat kliiniset mammografiatutkimukset Oulun yliopistollisessa sairaalassa. Kliininen mammografia pitää sisällään mammografian, tarvittavat lisäkuvaukset, ultraäänitutkimuksen ja tarvittavat UÄ-ohjatut toimenpiteet (ohut- ja paksuneulanäytteet sekä punktiot) sekä yksikössä toimivien erikoistuvien lääkäreiden opetus- ja konsultaatiovelvollisuuden.
Radiologian erikoislääkärin työnkuvaan on säännöllisesti kuulunut kliininen mammografia viimeisen kahden (2) vuoden aikana. Hankittavien kliinisten mammografioiden määrä varsinaisella sopimuskaudella on maksimissaan 3 000 kpl. On todennäköistä, että ensimmäisen viiden (5) kuukauden aikana hankitaan 800 tutkimusta. Virka-aikana (7:45-15:45) ajanvarauksia on vähintään 16. Sopimuksen mukainen päivittäinen määrä voi olla suurempikin tai päivää voidaan pidentää.
Radiologian erikoislääkärin suorittama rintasyöpäseulonnan toinen luenta. Luenta tulee suorittaa kahden (2) viikon sisällä kuvauksesta. Hankinta ei pidä sisällään järjestelyvastuuta, jatkotutkimusten järjestämistä eikä vastausten ilmoittamista. Tarvittaessa erikoislääkärin on osallistuttava yhteisluentaan (ostaja määrittää tarpeen).
Radiologian erikoislääkärin työnkuvaan on säännöllisesti kuulunut seulontamammografia viimeisen kahden (2) vuoden aikana (vähintään 1 000 luentaa vuodessa). Luenta tehdään Oulun yliopistollisessa sairaalassa PPSHP:n laitteilla. Luentaa voi tulla tekemään kaikkina viikonpäivinä klo 6:00-22:00 välisenä aikana. Yhteisluenta tehdään tilaajan ilmoittamana ajankohtana Oys:n tiloissa. Tällä hetkellä yhteisluenta on tehty viikoittain perjantaisin klo 12:00-15:00. Hankittavien luentojen määrä varsinaisella sopimuskaudella on maksimissaan 14 165 kpl.
Radiologian erikoislääkärin suorittamat ultraäänitutkimukset Oulaskankaan sairaalan röntgenosastolla. Hankinta pitää sisällään ultraäänitutkimusten lisäksi tarvittavat toimenpiteet sekä yksikössä toimivien erikoistuvien lääkäreiden opetus- ja konsultaatiovelvollisuuden. Tehtävänkuvaan kuuluu myös konsultointi (vastaaminen kliinikoiden ja hoitajien konsultointeihin, TT- ja MRI-potilaiden kanylointi ym.).
Virka-aikana (7:45-15:45) ajanvarauksia on vähintään 20. Sopimuksen mukaan määrä voi olla suurempikin tai päivää voidaan pidentää. Hankittavien ultraäänitutkimusten määrä varsinaisella hankintakaudella on maksimissaan 4 300 kpl.
Radiologian erikoislääkärin tekemät tutkimukset Oulun yliopistollisessa sairaalassa. Hankinta pitää sisällään ultraäänitutkimusten lisäksi tarvittavat toimenpiteet sekä yksikössä toimivien erikoistuvien lääkäreiden opetus- ja konsultaatiovelvollisuuden.
Virka-aikana (7:45-15:45) ajanvarauksia on vähintään 20. Sopimuksen mukaan määrä voi olla suurempikin tai päivää voidaan pidentää. Hankittavien ultraäänitutkimusten määrä varsinaisella sopimuskaudella on maksimissaan 6 400 kpl.
Radiologian erikoislääkärin sanelu natiiviröntgentutkimuksista. Tutkimus pitää olla lausuttuna viiden (5) vrk:n kuluessa kuvauksesta. Pyytävän lääkärin pyynnössä ilmoittama kiireellisyys tulee huomioida. Kiireellisten tutkimusten lausunto tulee olla käytettävissä kolmen (3) vrk:n kuluessa.
Tutkimuksia voi lausua etänä tai niitä voi tulla lausumaan PPSHP:n tiloihin. Jos tutkimukset lausutaan PPSHP:n tiloissa, niin se voi tapahtua kaikkina viikonpäivinä klo 6:00-22:00 välisenä aikana. Lausuttaessa natiivitutkimuksia muualla kuin PPSHP:n tiloissa, rakennetaan lausunnontuottajan ja tilaajan välille suojattu VPN-yhteys, johon määritetään tarvittavat avaukset toimintaa varten. Molemmat sopijaosapuolet vastaavat mahdollisista yhteyden rakentamisen kuluista oman operaattorin osalta.